Allah

An Allah (Arabe: الله) an komun na Arabikong kataga para sa Dios. Sa tataramon na Ingles, an termino sa pangkagabsan nanonongod sa Dios sa Islam. An kataga hinohonang kinua sa paagi kan kontraksyon hale sa al-ilāh, na nangangahulogan na "dios," asin konektado sa Aramaikong mga tataramon na Elah asin Siriac (Alāhā) asin sa termino sa Hebreo na El (Elohim) para sa Dios.

An tataramon na Allah ginagamit na kan mga Arabeng tawo hale sa iba-ibang relihiyon poon pa kan mga panahon na pre-Islamiko. An pre-Islamikong mga Arabo nagsamba sa sarong supremong dios na inapod nindang Allah, kaiba an iba pang mas hababang dios. Ginamit ni Muhammad an terminong Allah tanganing iparisa an konseptong Islam nin Dios. An Allah ginagamit nang termino para sa Diyos kan mga Muslim (kapwa Arabo asin bakong-Arabo) asin maski an mga Kristiyanong Arabo pagkatapos kan terminong "al-ilāh" asin "Allah" dae nahaloy ginamit sa Classical Arabe kan mayoriya kan Arabo na nagin mga Muslim. Parati man ining, albeit na gamit sa paaging ini kan mga Babista, Bahá'ís, Mandeans, Indones asin Maltese na mga Kristiyano, asin Sephardi Jews. An kaagid na paggamit kan mga Kristiano asin Sikh sa Solnopan na Malaysia nagbunga pa sana nin politikal asin legal na mga kontrobersiya.

Toltolan